
                                              Nr.23/301/2010
P.L.x 625/2010
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative privind reglementarea accesului autovehiculelor pe aeroporturi în zona de deservire a terminalelor de plecări, transmisă cu adresa nr.P.L.x 625 din 9 noiembrie 2010.



În raport de obiectul şi conţinutul său, propunerea legislativă face parte din categoria legilor ordinare.

PREŞEDINTE,

Iulian Iancu

 Nr.23/301/2010
P.L.x 625/2010
R A P O R T

asupra propunerii legislative privind reglementarea accesului autovehiculelor

pe aeroporturi în zona de deservire a terminalelor de plecări


În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată pentru avizare şi dezbatere în fond cu propunerea legislativă privind reglementarea accesului autovehiculelor pe aeroporturi în zona de deservire a terminalelor de plecări, transmisă cu adresa nr.P.L.x 625 din 9 noiembrie 2010, înregistrată la comisie sub nr.23/301/2010 din  9 noiembrie 2010.

În conformitate cu prevederile Constituţiei României, republicată, Camera decizională pentru această propunere legislativă este Camera Deputaţilor.
Propunerea legislativă a fost respinsă de Senat în şedinţa din 19 octombrie 2010.



Propunerea legislativă a fost avizată favorabil de Consiliul Legislativ, cu nr.499 din 26 aprilie 2010, cu observaţii şi propuneri.



Guvernul României, cu actul nr.1668 din 29 iunie 2010, a comunicat că nu susţine propunerea legislativă.



Propunerea legislativă a fost avizată negativ de Comisia juridică, de disciplină şi imunităţi cu avizul nr.P.l.x 625/2010 din 16 noiembrie 2010.

Propunerea legislativă are ca obiect de reglementare crearea cadrului juridic privind asigurarea accesului fără plată în zonele de deservire a terminalelor de plecări interne şi externe ale aeroporturilor pentru cei care efectuează operaţiuni de debarcare a pasagerilor.



Membrii Comisiei pentru industrii şi servicii au examinat propunerea legislativă în şedinţa din 25 septembrie 2012.



La lucrările comisiei au fost prezenţi 20 deputaţi din totalul de 28 de membri ai comisiei.
La dezbateri a participat, în calitate de invitat, din partea Ministerului Transporturilor şi Infrastructurii
, domnul Lucian Iliescu - secretar de stat .

În urma dezbaterilor şi având în vedere faptul că propunerile iniţiatorului sunt, în mare parte, deja reglementate printr-o serie de acte normative în vigoare, respectiv: Ordonanţa de urgenţă a Guvernului nr.29/1997 privind Codul aerian, republicată, cu modificările ulterioare, Ordonanţa de urgenţă a Guvernului nr.105/2001 privind frontiera de stat a României, cu modificările şi completările ulterioare, Legea nr.38/2003 privind transportul în regim de taxi şi în regim de închiriere, cu modificările şi completările ulterioare, membrii comisiei au hotărât, în unanimitate, respingerea propunerii legislative privind reglementarea accesului autovehiculelor pe aeroporturi în zona de deservire a terminalelor de plecări.


În raport de obiectul şi conţinutul său, propunerea legislativă face parte din categoria legilor ordinare.

PREŞEDINTE,                                      SECRETAR,

                             Iulian Iancu                                      Bogdan Ţîmpău
Consultant parlamentar, Monica Tudor

